Diari Oficial de la Generalitat Valenciana


Sumari del DOGV 9769, del 18-01-2024 (2024/338)

Anunci pel qual se sotmet a consulta pública prèvia el projecte d'ordre de bases per la qual es regulen la concessió de les subvencions en règim de concurrència competitiva per al desenvolupament, en l'àmbit de la Comunitat Valenciana, dels programes «Escoles taller» i «Tallers d'ocupació».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9769

Data del DOGV
:   18-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/338


Data del document
:   12-01-2024

Organisme emissor
:   Labora, Servici Valencià d'Ocupació i Formació

Tipus de document
:   Anunci

Correcció d'errades

 Descriptors 

:   * Labora, Servici Valencià d'Ocupació i Formació

Anunci pel qual se sotmet a consulta pública prèvia el projecte d'ordre de bases per la qual es regulen la concessió de les subvencions en règim de concurrència competitiva per al desenvolupament, en l'àmbit de la Comunitat Valenciana, dels programes «Escoles taller» i «Tallers d'ocupació». [2024/338]  
En compliment del que es disposa en l'article 133 de la Llei 39/2015, d'1 d'octubre, del procediment administratiu comú de les administracions públiques, i dels articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, «amb caràcter previ a l'elaboració d'un projecte o avantprojecte de llei o de reglament, s'oferirà a la ciutadania informació sobre els antecedents, els problemes que es pretenen solucionar amb la nova regulació, la necessitat i oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica».  
  
Amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia una consulta pública prèvia en relació amb el projecte d'orde pel qual es regulen les bases de la concessió de les subvencions en règim de concurrència competitiva per al desenvolupament, en l'àmbit de la Comunitat Valenciana, dels programes públics mixtos d'ocupació-formació.  
  
Per això, a fi de complir la norma indicada, i per raons d'urgència, atés que de conformitat amb el que es disposa en l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, «tots els tràmits d'este procediment seran evacuats per via d'urgència, en atenció a la seua naturalesa especial », s'establix un termini de 10 dies naturals comptat a partir de la publicació del present anunci en el Diari Oficial de la Generalitat Valenciana, amb la finalitat d'obtindre l'opinió de les persones i les organitzacions potencialment afectades.  
Les aportacions i les opinions referides al projecte es realitzaran dins del termini abans esmentat a través del portal de participació ciutadana de la Generalitat, GVA participa. La informació pot consultar-se en el portal de participació de la Generalitat: https://gvaparticipa.es. Les persones físiques que, d'acord amb el que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques, trien comunicar-se amb l'Administració per mitjans no electrònics, podran dirigir les al·legacions, suggeriments o observacions al Servei d'Ordenació de la Formació Professional, i remetre-les al Registre General de Labora Servei Valencià d'Ocupació i Formació, situat al c/ Navarro Reverter, 2, 46506 (València), sense perjudici del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del correu electrònic: ojrfnlenjqt@afw.iv.  
  
  
València, 12 de gener de 2024.- El director general del Servei Valencià d'Ocupació i Formació: Antonio Galvañ Diez.